Fes-me un resum curt d'aquest text:
La finalització de les restriccions a les activitats i espais municipals de Castelló dictaminada pel Centre de Coordinació Municipal (Cecopal) aquest dimarts marca l’inici d’una desescalada cultural progressiva a la ciutat, amb la reprogramació de l’agenda semestral després de set setmanes d’inactivitat.
En aquesta agenda destaca el trasllat del Festival de Jazz de Castelló, que es celebrarà al maig, i la reactivació dels cicles teatrals i musicals.
“La millor de les notícies que podem donar és la reactivació de l’activitat cultural a Castelló, una notícia que suposa tornar a posar en marxa el sector i que torna a demostrar que la cultura és segura”, ha assegurat la regidora de Cultura de Castelló, Verònica Ruiz.
L’edil també ha posat l’accent en què “la millora de la situació sanitària no pot implicar que ens relaxem en la prevenció i per això aquestes activitats mantindran els protocols de mesures sanitàries que ja teníem en vigor”.
L’ajornament va tocar de prop a la recent estrenada campanya de Dijous de Teatre al Raval.
Per això la Regidoria de Cultura ha replantejat el cartell en què les companyies professionals castellonenques són les protagonistes, en una iniciativa coordinada amb els Dijous al Principal de l’Institut Valencià de Cultura (IVC).
Així, dijous 18 de març, arribarà la companyia Triapasón i el seu muntatge Sobrepassades, programada amb ocasió de la commemoració del Dia Internacional de les Dones.
La seguiran Teatre de Caixó (1 d’abril), Xarop Teatre, La Troupe Malabó i Hop! (7 al 9 d’abril, en un minicicle infantil per a les vacances de Setmana Santa), Teatro Pho (6 de maig), 3000 Ducados (13 de maig) i Splai (3 de juny), amb la presentació de les seues noves propostes escèniques.
La campanya teatral amateur Castelló a Escena preveu ampliar-se fins al juny en la redistribució de dates.
Queden pendents les representacions de les associacions El Taronger, Entre Bastidores, Fadrell, L’Armelar, Espiral Teatre, Escenatrama i Baladre.
Mesures covid
Totes les iniciatives es reactiven, atenent a la situació pandèmica, amb les mesures i protocols en marxa per a una cultura segura al Teatre del Raval.
Es reprenen les sessions de Filmoteca i del Cinema de la Dona, així com del cicle Sons, amb Balago i Botibol (15 i 22 de març) i Elle Belga (19 d’abril).
La Regidoria de Cultura replanteja el 29é Festival de Jazz a Castelló per als dies 20 a 23 de maig, mantenint la proposta entre grups castellonencs i nacionals.
El plat fort serà el concert de Jorge Pardo Trio, acompanyat al cartell per Kiko Veneno I Tomasito com a convidats.
El festival, programat conjuntament amb l’IVC, es repartirà entre el Teatre del Raval i l’Auditori de Castelló.
El consistori espera, a més, poder engegar altres campanyes previstes per a aquest inici del 2021, amb músics de quilòmetre zero d’estils diversos, sota l’epígraf de Raval de musiCS, en la línea encetada amb el cicle de concerts en streaming del passat estiu, però ara en directe, i que s’inicia amb Annacrusa, en el Març de la Dona a Castelló el pròxim dia 25.
També el Planetari recalendaritza els tallers previstos durant aquest semestre amb propostes didàctiques i lúdiques cada diumenge per a públic infantil.
Les inscripcions estan obertes ja a la plataforma Eventbrite de l’Ajuntament de Castelló.
El Curs d’Iniciació a l’Astronomia, plantejat per als mesos de gener i febrer, finalment ha estat traslladat a l’any 2022.
Exposicions
Al programa cultura destaquen, a més, les exposicions institucionals del Març de la Dona a la ciutat: Construim una ciutat lliure de violencia masclista, projecte col.laboratiu de Rafa Gallent, que s’instal·larà a l’Atri del Menador, i Calladita No Estás Más Guapa, un treball de Julia Galán comisariat per Daniel Belinchón, per a la Façana del Mercat Central.
Ambdós mostres s’obriran al públic el 5 de març.
El públic pot visitar encara durant el mes de març les mostres Documents de repressió, del Museu de la Ciutat (MUCC), a la sala d’exposicions de Menador Espai Cultural.
També està oberta la mostra Connexions entre ceràmica i joieria, de l’Escola d’Arts i Superior de Disseny de Castelló, en col.laboració amb l’EASD de València, a la sala Polivalent del mateix espai.
Al Planetari, es pot veure Solarigraphics: una visió de Castelló, i a La Marina, s’espera la presentació dels Retrats de José Rambla.
Després de set setmanes d'inactivitat, acaben les restriccions de les activitats culturals a Castelló i es programa l'agenda semestral. Les activitats mantindran les mesures de control sanitari. Algunes de les activitats que es reactiven són el Teatre del Raval, la Filmoteca, les exposicions contra la violència masclista, i probablement també el Festival de Jazz.